Steven Kanumba
Steven Charles Kanumba (alizaliwa mnamo tarehe 8 Januari 1984,katika mkoa wa Shinyanga - alifariki tarehe 7 Aprili 2012 ) alikuwa msanii wa maigizo na filamu kutoka nchini Tanzania,baba yake alikuwa anaitwa Charles Kanumba na mama yake aliitwa Flora Mutegoa.Alikuwa ana uwezo wa kuongea lugha 3: kiswahili, kisukuma na kiingereza. Ni mmoja wa wasanii wa kwanza kufanya kazi nje ya Nchi na kuvutia wasanii wa nje kuja kuigiza nchini Tanzania. Hasa walikuwa Wanigeria kama vile Mercy Johnson, Emmanuel France, Nkiru Silvanus , Ramsey Nouah  na wengineo. Kanumba pia ameweza kuwaleta waongozaji filamu kadhaa wa Kinigeria nchini.